„Бръмбари-знахари“ - новата опасна мания - Zdrave.to
Заблуди за здравето	„Бръмбари-знахари“ - новата опасна мания
13 юни 2016 13:07 Прочитания: 9444
В редакцията на в. “Доктор” се обадиха няколко читатели с молба да публикуваме по-подробна информация за лечението с т.нар. бръмбари-знахари, вероятно повлияни от показаното по този повод в една от националните телевизии. Страшно е да си представим на какво са готови хората, разочаровани от официалната медицина. Но да се върнем на това сравнително ново “чудо-средство”, за да хвърлим определена светлина, цитирайки авторитетни учени. Ползата от такова „лечение” не е доказана, вредата обаче е очевидна
Същността на метода се състои в това, че за един курс на лечение болните трябва да приемат например 100 „бръмбара-лечителя”. Отначало един, после два и така до 50-60 парчета за един „прием храна”. Както обещават разпространителите на чудото насекоми, те лекуват СПИН, диабет, хипертония, болест на Паркинсон, рак, гастрит, астма, псориазис и какво ли още не. Явно са решили да издевателстват над доверчивите болни хора, че ги карат да гълтат живи насекоми, мотивирайки ги с това, че виждате ли, умирайки в стомаха, бръмбарите отделят фермент, който принуждава имунната система да се активизира и да се бори с болестите. Не е трудно човек да си представи, че освен нервно разстройство заради отвращението съществува голям риск от травма на хранопровода от лапичките на насекомото, та почти до задушаване. Руският доцент-биохимик Николай Адрианов е безкрайно възмутен от всичко това и заявява следното: „Не съществуват никакви научни данни и резултати от изследвания. Ползата не е доказана и аз мисля, че такава просто няма. Вредата обаче е очевидна. Първо, хитиновото покритие на насекомото не се смила в стомаха и травмира лигавицата. Второ – върху лапичките, които могат да издраскат хранопровода, се намират хиляди микроби. Заразяването е гарантирано. Освен това бръмбарите може и да не загинат в стомаха на хора с ниска киселинност на стомашния сок. Във всички случаи гълтането на живи бръмбари носи колосална заплаха за здравето”.
Тази търговия със здравето на хората е основана на напълно необосновани и лъжливи твърдения. Бръмбарите, които се предлагат сега, са от Южна Америка и ги наричат аржентински. Поне до този момент цялата тази търговия със здравето на хората е основана на митичните свойства на това насекомо. Отначало разказват вълшебна история, според която уж такива насекоми са яли ацтеките, после споменават модерен термин – „инсектотерапия” и накрая, за да засилят внушението, уверяват, че в Аржентина профилактика и терапия с помощта на бръмбари се практикувала от 1991 г. Споменават и още 16 страни, където има последователи на това „лечение”. Но кои са тези страни, какви са резултатите от тази „терапия”, е неизвестно. Позволяват си да споменат за изследвания на насекоми, които се провеждат в САЩ и Германия – въпросните експерименти обаче не потвърждават никакви лечебни свойства на „бръмбарите-знахари“. Но фактът, че се водят изследвания, е достатъчен да заблуди хората. Между другото, в описанието на тези „чудодейни лечители” има нещо, което може да се приеме за истина: употребата на бръмбари в храната предизвиква силна имунна реакция на организма. Действително ако човек гълта някакви насекоми и въобще всякакви предмети и същества – това непременно предизвиква напрежение в имунната система. Със същия успех можете да ядете змии, малки рибки, комари и т.н…. Ако опитате, може и нищо лошо да не се случи, но по-вероятно е да възникне тежка алергична реакция. И по-нататък всичко, което приписват на „знахарите-бръмбари”, се основава на съвършено лъжливи твърдения. А именно, разказите за това, че „бръмбарът-знахар“ отделя някакви специфични вещества, които оздравяват организма. В едно „гърне” поставят и хитозанът (компонент на хитина), и „някакви ферменти”, и антиоксиданти. От всичко това тези манипулативни печалбари правят възхитителния извод за това, че бръмбарът е „катализатор за оздравяването”, т.е., отключва процеса на самоизцеление. А хората с най-тежки болести усещат подобрението още след втория-третия прием.
Отзивите на хората Във всички случаи е отчайващо и жалко да се четат споделянията на хора, които са приемали или са готови да погълнат това средство. Зад всяка такава история стои ужасът пред болестта и разочарованието от официалната медицина, която наистина не е всесилна, колкото и да е жалко. Действително има случаи, когато лекарите „вдигат ръце”, но това не дава основание да отричаме постиженията на медицината и да я клеветим. И което е още по-чудовищно – много хора сякаш превантивно, предварително приемат официалната медицина за „вредна”, „измамна” и „печалбарска”. Такива хора дори не опитват да лекуват себе си и близките си при лекари, а веднага се хвърлят да търсят знахари и най-невероятни „лечебни чудеса”. Не е за учудване, че в интернет има маса положителни отзиви за „бръмбарите-знахари“, повечето от тях звучат така: „Аз лично познавам човек, който се е излекувал от рак именно с „бръмбари-знахари“ или от СПИН, или от хепатит, или от захарен диабет.“ Често се срещат и споделяния от рода на: „Аз лично „пия бръмбари” и чувствам подобрение”. Но е някак невъзможно да се отговори на най-простите въпроси: Кои са тези хора? Какво им се е случило? Дали наистина усещат подобрение? Защо участват в такива обсъждания? Всъщност естествено е да се предположи, че това са болни с най-различни диагнози, които споделят своя опит. В отзивите се срещат и следните допълнения: „Важното тук е да повярвате. Именно вярата премахва страха пред бръмбарите и помага да получите изцеление”. Активизира ли се имунната система? Разгърнати и подробни отзиви за това чудо-средство от специалисти онколози, диабетолози, имунолози, гастроентерелози и прочее няма. Вероятно защото не съществуват никакви документални потвърждения за ефекта от тази терапия. А може би защото е толкова абсурдно, че не си заслужава коментарите. Но все пак е редно, наред с внушаването за поредната надежда за оздравяване, да се покаже и по-реален поглед на нещата. В началото на този материал посочихме мнението на доц. Николай Адрианов – биохимик, и то е достатъчно показателно. Всъщност пак да се върнем на имунитета, пробутван от разпространителите на „бръмбарите-знахари“ като основен акцент относно „лечението” с тях. Както споменахме, какъвто и чужд предмет – бил той жив или нежив да погълне човек, организмът ще реагира. По никакъв начин не може тази реакция да се оцени като цяло. Сам по себе си имунитетът е нещо доста сложно, а не еднородно и категорично. Това е сбор от най-различни процеси. И е възможно, особено при болест, един или няколко от тези процеси да бъдат нарушени. Но те няма как да бъдат „принудени” да функционират, да действат, поглъщайки все повече и повече бръмбари. И още нещо, което не е без значение: имунитетът – силен или отслабен, няма директно отношение към развитието на тумори, на захарен диабет и на много други заболявания. Има, разбира се, голямо значение, но то не е непосредствено. Казано с прости думи, да се говори за ползата от яденето на „бръмбари-знахари“ при едно или друго заболяване е все едно да решаваш уравнение с много неизвестни. Ненапразно повечето средства, които се смятат за панацея, шокират обикновените хора. Да гълташ бръмбари е също толкова страшно, колкото и да пиеш керосин или урина, или смлени камъни и т.н. И този естествен ужас се възприема като необичайни усещания при излекуването. Т.е. всички явления, съпровождащи се с приемане на „бръмбари-знахари“, са разбираеми и обясними от гледна точка на психотерапията. И ако ваши близки изведнъж решат да се лекуват по този начин, непременно го обсъдете със специалист – психолог или психотерапевт. Измислете най-добрата тактика да му помогнете. Не му правете скандали, не му се присмивайте, не го обиждайте. Опитайте с добро, но и не се поддавайте самият той да ви принуди да приемете това негово решение. Запомнете: самото желание да се лекуваш с бръмбари вече само по себе си е болест!
Относно бръмнара знахар не може да пишете такива неща да стряскате по този начин хората че се наранява храночровода че носи зарази.Има ли изследвания или е по-добре фармацефтиката да печели защото на листовката страничните реакций са ужасяващи. А правена ли Ви е гастоскопия нараняването на хранопровода е ужасно и онази ми ти сестра крещи ,,не преглъщай защо сте дошли като Ви е гадно ама искате да ме сте болни...."и т.н. Не смятам че в предаването На кафе не са се запознали предварително с това какво ще излъчат освен това след материала лекар коментира и каза че не знае дали ще помогнат тези бръмбари но няма да навредят. Нямате коментар по темата може би хората искат да повярват в лечението жалко е само че вече има хора които го превръщат в бизнес вмест да ги подаряват. Нека всеки решава сам не е нужно да ги стряскате ако можете да помогнете да се изследват тези буболечки помогнете иначе не е нужно много хора са отчаяни много хора търсят алтернатива.Не съм и зползвала препинателни знаци за да мога да пиша лесно че ми се изморяват очите моля да ме извините.
17.08.2016 7:11
Когато традиционната медицина не е в състояние ,тогава търсим и намираме лечение и то успешно в Бръмбар-лечител!
тел.0889575732
Минах един курс на прием, сега почивам 5месеца. Кръвното ми е нормално и косата ми си възвръща естественият цвят
02.11.2016 1:44
Продавам бръмбар лечител!
тел.042/957579
личи си,че някой е лично заинтересован да напише тази статия.може би е от гилдията на “непечалбарите“ - лекари,които хич не издевателстват над хората и съвсем не се възползват от страданията им! нали!? аз само да припомня,че в българия този бръмбар-знахар масово се ПОДАРЯВА и едвали някой ще натрупа състояние от него,ако реши да продава! повече бизнес има в това да препродаваш “даренията“ ,които получаваш от пациентите,ако си лекар в някоя болница. всеки знае какъв е етикета,за да ти обърнат внимание на тези места...а и НИКОЛАЙ МАРИНОВ,който се е излекувал е застанал пред камерата.преди това е минал многократно през официалната медицина без резултат,а бръмбарчетата са го излекували от тежка автоимунна болест. добре е човек да се информира повечко преди да предприеме някакво лечение,но точно тази статия намирисва повече на отбрана на последната кула,отколкото на аргументирана позиция.
Подарявам бръмбари знахари. София 0882716141
ппопов
Разполагам със жук бръмбърите..
0879855583
от гр.Русе съм и казвам, че тази статия е лъжа! Тези бръмбари се подаряват! Не може да се печели от здравето на хората! Въпрос на личен избор е да ги пиеш. Който ги е пил повтаря курса ! Защо ли ?
0876132178 Подарявам!